CANCEL·LAT ‘God Save The Queen’, a Burjassot, el 10 de juny CANCEL·LAT
2025-07-24

No tenen rivals a l’hora d’invocar amb tot detall la màgia dels concerts de Queen i, divendres que ve 10 de juny, els que acudisquen a gaudir de tremend xou a l’Auditori de la Casa de Cultura, podran comprovar-lo amb els seus propis ulls…i oïdes. Amb més de vint anys de trajectòria i el mèrit de ser, en paraules de la totpoderosa RollingStone, “la millor banda tribute del món”, el grup argentí God Save The Queen, que fins va participar en el film Bohemian Rhapsody per petició expressa de Queen i 20th Century Fox, torna a València i més concretament a Burjassot amb un espectacle, de gira en 2022, que sorgeix com a celebració dels 50 anys de la banda liderada per Mercury.

Les entrades en venda anticipada per al xou, que arriba a Burjassot amb la promotora The Music Republic , ja estan a la venda en enterticket amb un preu de 35 euros més despeses de gestió. El concert començarà a les 20:30h però les portes de l’Auditori de la Casa de Cultura de Burjassot obriran, una hora i mitja abans, a les 19h. Els usuaris i usuàries tenen a la seua disposició un correu electrònic, ventas@enterticket.es on poden realitzar les consultes que consideren.

La banda interpretarà temes de totes les etapes de Queen (des del seu primer disc de 1973 a Made in Heaven) amb un xou replet de canvis vertiginosos de vestuari, jocs de llums propis d’un concert en Wembley i, naturalment, èxits com We Will Rock You, We Are The Champions, Radio Gaga i molts altres temes mítics per a commoure al públic.

God Save the Queen va nàixer a l’Argentina en 1998 i està formada per Pablo Padín, Francisco Algaro, Matías Albornoz i Ezequiel Tibaldo. Els seus primers passos com a banda es van donar en xicotets bars de la seua ciutat natal. Hui, God Save the Queen s’ha convertit en un fenomen excepcional, revivint la màgia de Queen a Amèrica, Europa i la resta del món; amb concerts, les entrades dels quals s’han esgotat ràpidament esgotats en importants ciutats com Buenos Aires, Sao Paulo, Mèxic DF, Madrid, Barcelona, Liverpool, entre altres.